APSTIPRINU:

*Ogres novada pašvaldības iestāde*

 *“Ogres novada Kultūras centrs”*

*Vadītāja\_\_\_\_\_\_\_\_\_\_\_\_\_\_\_E.Aupe*

 *Ogrē, 15.02.2022.*

**Ogres novada pašvaldības iestāde “Ogres novada Kultūras centrs”,**

**Ogresgala tautas nams, Ciemupes tautas nams, Ogres teātris**

**Pasākumu apmeklēšanas un biļešu iegādes noteikumi**

1. Noteikumos lietotie termini un saīsinājumi:
	1. **Rīkotājs** – Ogres novada pašvaldības iestāde “Ogres novada Kultūras centrs” (turpmāk – ONKC) un tās struktūrvienības (filiāles) – Ogresgala tautas nams (turpmāk – OTN), Ciemupes tautas nams (turpmāk – CTN), Ogres teātris (turpmāk – OT) un/vai jebkura fiziska vai juridiska persona, kuru ONKC ir deleģējusi plānot un organizēt publisku pasākumu, un kurai ir saistoši Latvijas Republikā spēkā esošie normatīvie akti, un/vai ONKC sadarbībā ar citu juridisku personu.
	2. **Pasākums** – Rīkotāja plānots un organizēts svētku, atceres, festivāls, izklaides vai atpūtas pasākums neatkarīgi no norises vietas īpašuma piederības.
	3. **Pasākuma norises vieta** – šo noteikumu izpratnē jebkura vieta, kura par maksu vai bez maksas ir pieejama jebkurai fiziskai vai juridiskai personai un kurā pasākumu organizē Rīkotājs.
	4. **Kārtības uzturētāji** – Valsts policija vai pašvaldības policija, zemessardze kā arī juridiska vai fiziska persona, kurai izsniegta licence apsardzes darbības veikšanai un ar kuru Rīkotājs ir noslēdzis līgumu par sabiedriskās kārtības un drošības, kā arī ugunsdrošības prasību izpildi pasākuma laikā, vai Rīkotāja norīkotas personas, kas pasākuma laikā gādā par sabiedriskās kārtības, drošības un ugunsdrošības prasību ievērošanu.
	5. **Biļete** – papīra formāta biļete vai ielūgums, elektroniskā biļete, aproce vai cita veida atpazīšanas zīme, kas dod tās turētājam tiesības apmeklēt Pasākumu.
	6. **Biļešu tirgotājs** – Persona, kas juridiski tiesīga pārdot biļetes uz pasākumu.
	7. **Apmeklētājs** – jebkura persona, kas apmeklē Pasākumu (tajā skaitā: dalībnieki, darbinieki, tehniskais personāls un citi).
	8. **Noteikumi** – šie noteikumi.
2. **Vispārīgie noteikumi:**
	1. Noteikumu mērķis ir nodrošināt Rīkotāja organizēto pasākumu netraucētu un drošu norisi.
	2. Noteikumi izstrādāti pamatojoties uz likumu “Publisku izklaides un svētku pasākumu drošības likums”, Latvijas Republikā spēkā esošajiem normatīvajiem aktiem un sabiedrībā vispārpieņemtām uzvedības normām.
	3. Atrodoties Rīkotāja telpās, apmeklētajiem ir pienākums saudzīgi apieties ar Rīkotāja īpašumu, ievērot sabiedrisko kārtību, kā arī ugunsdrošības noteikumus.
	4. Lūdzam ar cieņu attiekties pret citiem Pasākuma apmeklētājiem, un/vai Rīkotāja personālu.
3. **Ieejas biļetes, ielūgumi un to iegādes un lietošanas noteikumi:**
	1. Biļetes var būt papīra formā, elektroniskā formā (svītrkods mobilajās ierīcēs), kā arī aproces vai jebkurā citā formā, kas var tikt ieviests laika gaitā, lai nodrošinātu Apmeklētāju tiesības apmeklēt Pasākumu. Pēc to iegādes Biļetes nevar tikt anulētas vai samainītas citādi kā vien saskaņā ar šiem Noteikumiem, vai saskaņā ar Biļešu tirgotāja, no kura Biļetes tiek iegādātas, noteikumiem. Biļetes vai ielūguma atbilstība tikai pēc iepriekš minētās formas nenozīmē, ka Apmeklētājs automātiski tiek pielaists pasākuma apmeklēšanai, papildus nepieciešams konstatēt arī Biļetes derīgumu un Biļetes uzrādītāja tiesības apmeklēt konkrēto Pasākumu ar konkrēto Biļeti.
	2. Apmeklētājam, lai iekļūtu Pasākuma norises vietā (ja Pasākuma norise paredzēta maksas, ar ieejas Biļetēm), ir jāuzrāda derīga Biļete. Personas, kurām ir derīgas Biļetes, tiks ielaistas uz Pasākumu. Nespēja uzrādīt Biļeti var būt par iemeslu Apmeklētāja izraidīšanai no Pasākuma norises vietas.
	3. Apmeklētājiem ir pienākums saglabāt ieejas biļeti līdz Pasākuma beigām, kā arī uzrādīt to pēc Rīkotāja lūguma.
	4. Katra Biļete nodrošina Apmeklētāju ar tiesībām atrasties noteiktā sēdvietā vai stāvvietu zonā atbilstoši Biļetes vērtībai un Biļetē norādītajai sēdvietai. Rīkotājs patur tiesības nodrošināt alternatīvas sēdvietas, ja organizatorisku vai tehnisku iemeslu dēļ nav iespējams nodrošināt Apmeklētāja atrašanos sēdvietās, kas norādītas uz Biļetes. Pie šādiem apstākļiem Rīkotājs darīs visu iespējamo, lai nodrošinātu Apmeklētājam līdzvērtīgas pēc vērtības vietas, un šajā gadījumā tiek uzskatīts, ka Rīkotājs ir izpildījis savas saistības pret Apmeklētāju, un tas nevar celt jebkāda veida prasības vai pretenzijas pret Rīkotāju. Apmeklētājam ir pienākums ievērot Rīkotāja norādījumus attiecībā uz izvietošanos sēdvietās, ja tās ir numurētas.
	5. Apmeklētāja Biļete var tikt atzīta par nederīgu, ja tā ir bojāta, saplēsta (saķēpāta, saburzīta, no tās noplēsta daļa un tml.). Noplēšot fiziskās biļetes pasakni, tā kļūst nederīga. Biļetes netiek atjaunotas, ja tās ir pazaudētas vai nozagtas.
	6. Iegādātās Biļetes netiek mainītas un netiek pieņemtas atpakaļ, izņemot gadījumus, ja Pasākums ir pārcelts vai atcelts. Šādos gadījumos Biļeti ir iespējams atgriezt līdz pat pasākuma dienai (ieskaitot), izņemot gadījumus, kad Pasākuma organizētājs ir noteicis citādāk. Biļešu atgriešana notiek saskaņā ar attiecīgās biļešu sistēmas un Rīkotāja noteikumiem.
	7. Iegādājoties Biļeti ar atlaidi, jāuzrāda attiecīgs tiesības uz atlaidi apstiprinošs dokuments (skolēna, studenta, pensionāra apliecība u.c.).
	8. Gadījumā, ja Apmeklētājs ir nokavējis pasākumu vai nav apmeklējis to, jebkāda veida kompensācija par neizmantoto biļeti netiek veikta.
	9. Rīkotājam ir tiesības izvēlēties Biļešu tirgotāju, kas veic ieejas biļešu tirdzniecību uz Pasākumu.
	10. Biļete jāiegādājas katram apmeklētājam, neatkarīgi no vecuma, ja vien pasākuma organizētājs nav noteicis savādāk.
	11. Apmeklētājiem ratiņkrēslos, iepriekš piesakoties, paredzētas īpašas vietas ONKC Lielajā zālē. Pavadonim jāiegādājas biļete par pilnu cenu. Šīs biļetes iespējams iegādāties tikai ONKC kasē, informējot kasieri par apmeklētāju ratiņkrēslā. Ierodoties uz Pasākumu, lūdzam vērsties pie Rīkotāja atbildīgās personas, kurš ierādīs atbilstošās vietas.
	12. Pasākumiem, kas nav domāti bērnu auditorijai, vecākiem ar bērniem lūgums iegādāties Biļetes sēdvietās, kas atrodas pēc iespējas tuvāk izejām, lai vajadzības gadījumā var atstāt zāli ātri, netraucējot citus Apmeklētājus.
	13. Informāciju par Biļetes iegādes nepieciešamību bērniem lūdzam meklēt ONKC mājaslapā www.okultura.lv, vai pa tālruni +371 26543512.
4. **Apmeklētāju pienākumi:**
	1. Ievērot šos noteikumus.
	2. Lūdzam, uz Pasākumu ierasties savlaicīgi – pēc 3.zvana ieeja skatītāju zālē var tikt pārtraukta.
	3. Ieiet ONKC, CTN, OTN, Ogres teātra zālēs virsdrēbēs, kā arī ienest tās līdzi, ir aizliegts.
	4. Ienākt, apmeklējot Pasākumu ONKC, CTN, OTN un Ogres teātra zālēs netīrā, smērējošā, smakojošā apģērbā ir aizliegts.
	5. Atskanot evakuācijas paziņojumam vai aicinājumam evakuēties, atstāt Pasākuma norises vietu pa tuvāko evakuācijas ceļu sekojot norādēm vai Kārtības uzturētāju norādījumiem.
	6. Apmeklētājiem ir aizliegts ņemt rokās, attaisīt, pārvietot aizdomīgus priekšmetus. To atrašanas gadījumā nekavējoties jāziņo pasākuma Rīkotājiem, Kārtības uzturētājiem kā arī nekavējoties jāziņo par ugunsgrēka un piedūmojuma pazīmēm, likumpārkāpumiem un citiem drošības apdraudējumiem.
	7. Lūdzam atbildīgi izvērtēt izvēlētā Pasākuma piemērotību Jūsu bērna vecumam. Bērna traucējoša uzvedība (čukstēšana, sarunāšanās balsī, nemierīga sēdēšana, spēlēšanās ar viedtālruni u.tml.) traucē pārējiem Apmeklētājiem, māksliniekiem un koncertu audio un video ierakstiem, tādēļ bērnu pavadošā persona pilnībā atbild par bērna uzvedību Pasākuma laikā. Bērna traucējošas uzvedības gadījumā Rīkotāja apkalpojošais personāls ir tiesīgs lūgt novērst radušos situāciju. Atkārtota lūguma gadījumā Rīkotāja apkalpojošais personāls ir tiesīgs izraidīt Apmeklētājus no zāles.
	8. Lūgums Pasākuma laikā bez īpašas vajadzības nepārvietoties pa zāli.
	9. Skaļi sarunāties, trokšņot Pasākuma laikā ir aizliegts.
	10. Pasākuma laikā mobilie telefoni ir jāpārslēdz uz klusuma režīmu. Pasākuma laikā mobilos telefonus, ka arī planšetdatorus lietot ir stingri aizliegts. Mobilo ierīču gaisma traucē citiem skatītajiem.
	11. Iekštelpās fotografēt izmantojot zibspuldzi, kā arī veikt audio un video ierakstus bez ONKC administrācijas un/vai Rīkotāja atļaujas ir aizliegts.
	12. Apmeklētāju drošībai un ērtībai lūdzam pamest zāles tikai līdz ar skatītāju zonas apgaismojuma ieslēgšanos.
5. **Drošības noteikumi:**
	1. Apmeklējot Pasākumus, personīgo mantu apskate var tikt noteikta kā priekšnosacījums iekļūšanai Pasākuma norises vietā. Tā tiek veikta, lai nodrošinātu Apmeklētāju drošību, atrodoties Pasākuma norises vietā. Kārtības uzturētāji drīkst apskatīt gan apģērbu, gan somas un to saturu, gan citas lietas, kas tiek noteiktas pēc Rīkotāja pamatotiem ieskatiem. Pasākuma laikā Apmeklētājs var tikt pakļauts videonovērošanai, lai nodrošinātu drošību Pasākumā.
	2. Apmeklētāji ir atbildīgi par savu īpašumu, kamēr tie atrodas Pasākuma norises vietā. Ne ONKC, ne Rīkotājs neuzņemas nekādu atbildību par īpašumu, kas ir nozaudēts, nozagts vai bojāts Pasākuma laikā. Jebkādas lietas, kas tiek atstātas pie ieejas/izejas vai Kārtības uzturēšanas personāla, ir paša Apmeklētāja atbildība.
	3. Drošības apsvērumu dēļ Garderobē atstājamo somu, maisiņu saturs ir jāparāda garderobes darbiniekiem.
	4. Rīkotāja apkalpojošais personāls nav atbildīgs par vērtslietām, ko garderobē atstājis Apmeklētājs.
	5. Pasākuma teritorijā/telpās ir aizliegts ienest:
		1. visa veida ieročus un pašaizsardzības ierīces;
		2. dūmu sveces vai jebkurus sprādzienus imitējošus un pirotehnikas izstrādājumus;
		3. ugunsnedrošas, sprāgstošas, indīgas, toksiskas un kodīgi smaržojošas vielas;
		4. viegli uzliesmojošus priekšmetus vai vielas;
		5. radioaktīvus materiālus;
		6. narkotiskās un psihotropās vielas;
		7. lāzeriekārtas;
		8. lielgabarīta lietas vai somas (izmērs lielāks par 5 litri);
		9. skaņas pastiprināšanas ierīces, taures, svilpes, bungas un tml. (izņemot ar Rīkotāja rakstisku saskaņojumu);
		10. lidojošus priekšmetus (radio vadāmi, bezpilota objekti u.c.);
		11. sporta inventāru (bumbas u.c.);
		12. stikla taru;
		13. jebkuru citu objektu, kas pēc Rīkotāja domām, var radīt apdraudējumu vai traucējumu citiem Apmeklētājiem vai Pasākumam;
		14. Pasākumos, kas notiek iekštelpās, aizliegts ienest, visa veida dzērienus, tai skaitā alkoholiskos, un ēdienus (neatkarīgi no to iepakojuma).
	6. Pasākumu apmeklēšana ar dzīvniekiem nav atļauta.
	7. Apmeklētājiem var tikt liegta iekļūšana Pasākuma norises vietā, vai tas var tikt izraidīts no Pasākuma bez jebkādas kompensācijas, ja Apmeklētājs atsakās punktā 5.5. minētās aizliegtās lietas atstāt ārpus Pasākuma norises teritorijas vai arī Apmeklētājs nepiekrīt personīgo mantu apskatei, kā arī tad, ja Kārtības uzturētāja vai Rīkotāja pamatotā ieskatā Apmeklētāja uzvedība:
		1. rada riskus savai vai citu Pasākuma Apmeklētāju veselībai un drošībai;
		2. ietekmē citu Apmeklētāju iespējas netraucēti vērot Pasākumu;
		3. ietekmē Pasākuma gaitu;
		4. bojā Pasākuma norises vietas vai Rīkotāja īpašumu;
		5. pārkāpj normatīvos aktus;
		6. pārkāpj šos Noteikumus vai citus noteikumus, kas jāievēro Pasākuma laikā, piemēram, neievēro Pasākuma norises vietā noteiktos ierobežojumus:

Iekļūšanu Apmeklētājiem aizliegtās un slēgtās telpās vai zonās;

Kāpšanu uz Pasākuma norises vietas struktūrelementiem;

Smēķēšanu neatļautā vietā.

* 1. Personas alkohola un/vai narkotisko vielu reibumā Pasākuma teritorijā netiek ielaistas.
	2. Pasākuma teritorijā aizliegts lietot atribūtiku un transparentus vai izmantot skandēšanu, izsaucienus un žestus, kas izraisa sociālu, rasu, reliģisku, nacionālu un starpvalstu naidu, kā arī norāda uz sociālu, rasu, reliģisku, nacionālu un starpvalstu pārākumu.
	3. Pasākuma teritorijā aizliegts atrasties ejās, uz kāpnēm, radīt šķēršļus skatītāju un dalībnieku kustībai, kāpt uz krēsliem, lēkāt, sarīkot prettiesisku darbību imitāciju, rāpties uz norobežojumiem, margām, apgaismes ierīcēm, mastiem, nesošām konstrukcijām, radīt kaitējumu būvēm un skatītāju īpašumam.
	4. Pasākuma teritorijā aizliegts rīkot jebkādas politiskas akcijas, rīkot nesaskaņotas reklāmas aktivitātes, produktu, preču, informatīvo materiālu izplatīšanu.
	5. Pasākuma teritorijā smēķēt un izmest atkritumus atļauts tikai īpaši norādītās vietās.
	6. ONKC telpās smēķēt un lietot elektroniskās cigaretes, ir aizliegts. Aizliegts smēķēt tuvāk par 10 m no ieejas durvīm, kā arī uz ONKC kāpnēm, izņemot tam paredzētās vietās, kas apzīmētas ar atbilstošām norādēm.
1. **Pasākumu fotografēšana/filmēšana un datu aizsardzība:**
	1. Pasākuma laikā var tikt veikta filmēšana un fotografēšana no Rīkotāja vai citu tam pilnvarotu personu puses.
	2. Pēc foto vai video publicēšanas Jūs varat sazināties, izmantojot 6.3. punktā norādīto kontaktinformāciju, ja vēlaties konkrētu foto vai video dzēst vai anonimizēt (aizklāt). Šāds pieprasījums tiks izvērtēts katrā gadījumā individuāli. Saistībā ar datu apstrādi pieņemtajiem lēmumiem Jums ir tiesības vēsties ar sūdzību Datu valsts inspekcijā.
	3. Pārzinis personas datu apstrādei ir Ogres novada pašvaldība, tālr. 65071160, e-pasts: ogredome@ogresnovads.lv
	4. Fotogrāfēšana un filmēšana tiek veikta, lai nodrošinātu Pasākumu norišu publicitāti, sabiedrības informēšanu par pašvaldības līdzekļu izmantošanu, sekmētu sabiedrības iniciatīvu un sociālās līdzdalības aktivitāti, nodrošinātu profesionālās mākslas pieejamību, sekmētu radošo kultūras industriju un pozitīvā gaismā atspoguļotu norises novadā.
	5. Fotoattēli un videoieraksti var tikt publicēti dažādos Rīkotāja informācijas resursos, Ogres novada pašvaldības informācijas resursos, tai skaitā Interneta vietnē, preses izdevumos un sociālajos tīklos. Atsevišķos gadījumos Rīkotājs var nodot datus publiskošanai reģionālajā vai nacionālajā presē, vai citos informācijas resursos.
	6. Datu apstrāde ir nepieciešama, lai Rīkotājs izpildītu uzdevumu, kas tiek veikts sabiedrības interesēs, kā arī apstrāde ir vajadzīga, lai izpildītu uz Rīkotāju attiecināmu juridisku pienākumu, kas noteikti Ogres novada Kultūras centra nolikumā (2021.gada 11.novembra Ogres novada pašvaldības Iekšējie noteikumi Nr. 69/2021 “Ogres novada Kultūras centrs” nolikums).
	7. Visi iegūtie foto un video materiāli tiks dzēsti (ja tas iespējams), ja zudusi to aktualitāte un atbilstība fotogrāfiju un videomateriālu iegūšanas nolūkiem.
	8. Tuvāk par Rīkotāja veikto personas datu apstrādi iespējams uzzināt, iepazīstoties Rīkotāja Privātuma politiku. Privātuma politika pieejama Rīkotāja mājas lapā – www.okultura.lv.
2. **Noslēguma noteikumi**
	1. Pasākuma Biļetes iegāde un/vai atrašanās Pasākuma teritorijā, Pasākuma norises vietā, ir apliecinājums tam, ka Pasākuma ieejas dokumenta īpašnieks, Apmeklētājs ir iepazinies un piekrīt šiem Noteikumiem. Par šo noteikumu pārkāpumu vai sabiedriskās kārtības traucēšanu Pasākuma Rīkotājam ir tiesības Apmeklētāju izraidīt no Pasākuma norises vietas.
	2. Informējam, ka Pasākuma laikā var tikt veikta filmēšana un fotografēšana no Rīkotāja vai citu tam pilnvaroto personu puses. Iegādājoties Biļeti uz Pasākumu un/vai, apmeklējot Pasākuma norises vietu, Apmeklētājs piekrīt, ka var tikt fotografēts un filmēts, ka iegūtais video un foto materiāls ar Apmeklētāja attēlu, var tikt publicēts/ izmantots sociālajos tīklos vai citās publiski pieejamās vietnēs publicitātes vajadzībām.
	3. Informējam, ka drošības nolūkos ONKC telpās tiek veikta videonovērošana.
	4. Pasākuma norises teritorijā/vietā ir aizliegts veikt jebkādu komercdarbību bez iepriekšēja rakstiska saskaņojuma ar ONKC.

***Vienotais ārkārtas palīdzības dienesta tālrunis - 112***

Izstrādāja

K.Krastiņa,

Kristine.krastina@okc.lv